ปลายองคชาติตีบมากๆ ถกไม่ได้เลยครับ แต่ปัสสาวะได้ปกติ แต่มักจะมีปัสสาวะคั่งค้างเล็กน้อย แสบบ้างบางที ควรไปขลิบไหมครับ อายุ23 แล้วจะมีผลกระทบมากไหมครับ
สวัสดีค่ะ ปลายองชาติตีบเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวัน แต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายค่ะหากทำให้เกิดการแสบ หรือปลายตีบมากจนถกขึ้นมาทำความสะอาดไม่ได้ อาจเกิดขี้เปียกหมักหมมจนมีการอักเสบเรื้อรัง เป็นข้องบ่งชี้ว่าควรขลิบค่ะแนะนำพบแพทย์ที่รพ.ตามที่มีสิทธิ์การรักษาเพื่อตรวจร่างกาย และวางแผนการรักษาร่วมกันอีกครั้ง ถ้าไปตามรพ.ที่มีสิทธิ์จะช่วยลดปัญหาค่าใช้จ่ายลงไปได้ค่ะในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ